Document ID: 32001R0897

Title and Content:
Κανονισμός (ΕΚ) αριθ. 897/2001 της Επιτροπής της 7ης Μαΐου 2001 για τη διόρθωση των κανονισμών (ΕΚ) αριθ. 437/2001 και (ΕΚ) αριθ. 677/2001 όσον αφορά τον καθορισμό της ειδικής συναλλαγματικής ισοτιμίας για τη μετατροπή του επιστρεφόμενου ποσού των δαπανών αποθεματοποίησης στον τομέα της ζάχαρης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 238/1999 του Συμβουλίου, της 13ης Σεπτεμβρίου 1999, περί κοινής οργανώσεως της αγοράς στον τομέα της ζάχαρης(1), όπως τροποποιήθηκε από τον κανονισμό (ΕΚ) αριθ. 1527/2000 της Επιτροπής(2), τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τον καθορισμό του αγρονομισματικού καθεστώτος στο ευρώ(3), τον κανονισμό (ΕΟΚ) αριθ. 1713/93 της Επιτροπής, της 30ής Ιουνίου 1993, περί ειδικών λεπτομερειών εφαρμογής του γεωργικού συντελεστή μετατροπής στον τομά της ζάχαρης(4), όπως τροποποιήθηκε τελευταία από τον κανονισμό (ΕΚ) αριθ. 1642/1999(5), και ιδίως το άρθρο 1 παράγραφος 3, Εκτιμώντας τα ακόλουθα: (1) Οι ειδικές συναλλαγματικές ισοτιμίες για τη μετατροπή του επιστρεφόμενου ποσού των δαπανών αποθεματοποίησης στον τομέα της ζάχαρης καθορίστηκαν για τον Φεβρουάριο και τον Μάρτιο 2001, αντιστοίχως, από τους κανονισμούς της Επιτροπής (ΕΚ) αριθ. 437/2001(6) και (ΕΚ) αριθ. 677/2001(7). (2) Από επαλήθευση διαπιστώθηκε ότι υπήρξε σφάλμα στο παράρτημα των κανονισμών 437/2001 και (ΕΚ) αριθ. 677/2001 και πρέπει να διορθωθούν οι εν λόγω κανονισμοί. (3) Για να διασφαλιστούν τα δικαιώματα των επιχειρηματιών, η περίοδος εφαρμογής του άρθρου 1 παράγραφος 1 πρέπει να αντιστοιχεί με αυτή του κανονισμού (ΕΚ) αριθ. 437/2001 και αυτή του άρθρου 1 παράγραφος 2 με την έναρξη ισχύος του παρόντος κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Στο παράρτημα του κανονισμού (ΕΚ) αριθ. 437/2001, η ισοτιμία "0,63346" για τη στερλίνα αντικαθίσταται από την ισοτιμία "0,633461". 2. Στο παράρτημα του κανονισμού (ΕΚ) αριθ. 677/2001, η ισοτιμία "0,62993" για τη στερλίνα αντικαθίσταται από την ισοτιμία "0,629926". Άρθρο 2 Ο παρών κανονισμός αρχίζει να ισχύει στις 8 Μαΐου 2001. Ωστόσο, το άρθρο 1 παράγραφος 1 εφαρμόζεται από την 1η Φεβρουαρίου 2001. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Μαΐου 2001.

Classification Labels:
318
317
17
588

Label Descriptions:
{"318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 285
4291
1809
4314
1155
2486

EuroVoc IDs (Expanded): 285
4291
1809
4314
1155
2486

Dataset Source: meu

Split: train